CELEX: 32022D0753
Language: ro
Date: 2022-05-16 00:00:00
Title: Decizia (PESC) 2022/753 a Consiliului din 16 mai 2022 de modificare a Deciziei (PESC) 2019/938 de sprijinire a unui proces de consolidare a încrederii care să ducă la instituirea unei zone fără arme nucleare și fără alte arme de distrugere în masă în Orientul Mijlociu

17.5.2022   
               
               
                  RO
               
               
                  Jurnalul Oficial al Uniunii Europene
               
               
                  L 138/15
               
            
         DECIZIA (PESC) 2022/753 A CONSILIULUI
         din 16 mai 2022
         de modificare a Deciziei (PESC) 2019/938 de sprijinire a unui proces de consolidare a încrederii care să ducă la instituirea unei zone fără arme nucleare și fără alte arme de distrugere în masă în Orientul Mijlociu
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 6 iunie 2019, Consiliul a adoptat Decizia (PESC) 2019/938 (1).
                  
               
                     (2)
                  
                  
                     Decizia (PESC) 2019/938 a prevăzut o perioadă de punere în aplicare de 36 de luni pentru activitățile menționate la articolul 1 din decizia respectivă, perioadă care începe la data încheierii acordului de finanțare prevăzut la articolul 3 alineatul (3) din decizia menționată.
                  
               
                     (3)
                  
                  
                     Partenerul de punere în aplicare, Institutul Organizației Națiunilor Unite pentru Cercetare în Domeniul Dezarmării, a solicitat o prelungire cu 12 luni a perioadei de punere în aplicare respective, până la 10 iulie 2023, având în vedere întârzierea în punerea în aplicare a activităților de proiect desfășurate în temeiul Deciziei (PESC) 2019/938 din cauza impactului pandemiei de COVID-19.
                  
               
                     (4)
                  
                  
                     Continuarea până la 10 iulie 2023 a activităților menționate la articolul 1 din Decizia (PESC) 2019/938 nu are nicio implicație în ceea ce privește resursele financiare până la 10 iulie 2023,
                  
               
                     (5)
                  
                  
                     Decizia (PESC) 2019/938 ar trebui să fie modificată în consecință,
                  
               ADOPTĂ PREZENTA DECIZIE:
         
            Articolul 1
            La articolul 5 din Decizia (PESC) 2019/938, alineatul (2) se înlocuiește cu următorul text:
            
               
                  „(2)   Aceasta expiră la 10 iulie 2023.”
               
            
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 16 mai 2022.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  Decizia (PESC) 2019/938 a Consiliului din 6 iunie 2019 de sprijinire a unui proces de consolidare a încrederii care să ducă la instituirea unei zone fără arme nucleare și fără alte arme de distrugere în masă în Orientul Mijlociu (JO L 149, 7.6.2019, p. 63).